
 4.10.2012
 BG
 Официален вестник на Европейския съюз
 L 270/34
 РЕШЕНИЕ НА СЪВМЕСТНИЯ КОМИТЕТ НА ЕИП
 No 111/2012
 от 15 юни 2012 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 95/2012 от 30 април 2012 г. (1)
 (2)
 Решение 2011/314/ЕС на Комисията от 12 май 2011 г. относно техническата спецификация за оперативна съвместимост по отношение на подсистемата „Експлоатация и управление на движението“ на трансевропейската конвенционална железопътна система (2) следва да бъде включено в Споразумението.
 (3)
 Решение 2011/314/ЕС отменя, считано от 1 януари 2012 г., Решение 2006/920/ЕО на Комисията (3), което е включено в Споразумението и което следователно трябва да отпадне от него,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 37к (Решение 2006/920/ЕО на Комисията) от приложение ХIII се заменя със следното:
 „32011 D 0314: Решение 2011/314/ЕС на Комисията от 12 май 2011 г. относно техническата спецификация за оперативна съвместимост по отношение на подсистемата „Експлоатация и управление на движението“ на трансевропейската конвенционална железопътна система (ОВ L 144, 31.5.2011 г., стр. 1).“
 Член 2
 Текстовете на Решение 2011/314/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 16 юни 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 15 юни 2012 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 248, 13.9.2012 г., стр. 33.
 (2) ОВ L 144, 31.5.2011 г., стр. 1.
 (3) ОВ L 359, 18.12.2006 г., стр. 1.
 (4) Без отбелязани конституционни изисквания.
 